રાજ્યના પોલીસ ખાતામાં છેલ્લા દસકામાં મોટી સંખ્યામાં ભરતી કરાઈ છે, જોકે પોલીસને યોગ્ય ટ્રેનિંગના અભાવે તેમજ મોટી સંખ્યામાં આગામી વર્ષોમાં પોલીસ અધિકારીઓ નિવૃત્ત થવાના હોવાથી કોર્ટમાં કેસ સાબિત કરવા માટેનો રેટ વધારવા માટે નવો પ્રોજેક્ટ તૈયાર કરાયો છે, જેમાં ક્રાઈમ સબંધિત પંચનામું તૈયાર કરવું, ઓરલ અને મુદ્દામાલને લગતા પુરાવા એકત્ર કરવા, એકત્ર કરેલ પુરાવા ફોરેન્સીક લેબમાં એનાલીસીસ કરવા તેમજ સમયસર ફોરેન્સીક લેબનો રિપોર્ટ મેળવવો, પીડિતની મેડીકલ તપાસ જરૂરિયાત મુજબ કરવી, સાક્ષીઓ અને નિષ્ણાતો દ્વારા અપાયેલ પુરાવાની છણાવટ કરવા જેવી બાબતનો સમાવેશ થાય છે.